Dagboek | Lééf met hart en siel
Dagboek	Admin	2019-08-31T19:21:15+00:00
Respek en liefde begin binne, in jouself, en spoel na buite, na ander. Elkeen is vir God spesiaal.
Blaai ‘n slag deur jou foto-album en onthou die groot gebeurtenisse én die klein koesteroomblikke.
‘Dankie, Here, dat genade en seën steeds oral in my lewe aan die werk is.’
“Laat staan en weet dat Ek God is.” Psalm 46:11
‘Die wonderlike ding van vrouwees is die ontdekkingsreis van wie jy is.’ Sunette Pienaar
Die seisoen het gedraai! Stap deur jou tuin en kyk na die bloeisels en sien elke nuwe blaartjie raak.
God steek vandag sy reddende hand ook na mý uit…
‘Dankbaarheid beteken dat dit wat ons het genoeg is.’ Anoniem
Eer vandag elke onderwyser in jou kind se lewe wat hulle leer om die lewe aan te gryp!
Die Ngwenya Country Market in Muldersdrift vind op 1 September ten bate van die DBV plaas.
Nasionale Boekeweek vind plaas van 2 tot 8 September. Ondersteun gerus jou gunstelingskrywers met ‘n nuwe boek of twee vir jou boekrak.
(Her)ontdek ’n paar geheime van goeie geskrewe taalgebruik tydens die gesellige Kom-slyp-jou-Afrikaans-werkswinkel op Donderdag 5 September by die Afrikaanse Taalmonument op Paarlberg. Vir besonderhede en besprekings, kontak Jeffrey Pietersen by 021 872 3441 of stuur ŉ e-pos na bemarking2@taalmuseum.co.za.
Die Stellenbosch Hills Erfenis Kos-en-Wynproe word vandeesmaand by die kelder se proelokaal aangebied en is Maandag tot Vrydag van 09h00 tot 17h00; en Saterdag van 10h00 tot 15h00 beskikbaar. Hierdie proe kan slegs op vooraf bespreking gedoen word. Bespreek by 021 881 3828/9 of stuur epos na info@stellenbosch-hills.co.za.
Dis blomtyd! Die Darling-veldblommeskou vind plaas van 20 tot 22 September. Lees meer by darlingwildflowers.co.za
Op 27 September is dit tyd vir die Magdalena-tehuis se jaarlikse Fire & Ice Ball by D’Aria. Bespreek by susara@magdalena.org.za.
Waarom gesonde grense goed is vir jou gesin